Gold rate today: ज्‍वेलर्स की खरीदारी से सोने में आई मामूली 50 रुपए की तेजी, चांदी भी हुई तेज - IndiaTV Paisa
घरेलू आभूषण कारोबारियों की सुस्त लिवाली से दिल्ली थोक सर्राफा बाजार में आज सोने का भाव 50 रुपए बढ़कर 31,350 रुपए प्रति दस ग्राम हो गया। वहीं, सिक्का निर्माताओं और औद्योगिक इकाइयों का उठाव बढ़ने से चांदी भी 50 रुपए सुधरकर 39,200 रुपए प्रति किलोग्राम ह
Edited by: Abhishek Shrivastava [Updated:31 Mar 2018, 4:27 PM IST]
नई दिल्‍ली। घरेलू आभूषण कारोबारियों की सुस्त लिवाली से दिल्ली थोक सर्राफा बाजार में आज सोने का भाव 50 रुपए बढ़कर 31,350 रुपए प्रति दस ग्राम हो गया। वहीं, सिक्का निर्माताओं और औद्योगिक इकाइयों का उठाव बढ़ने से चांदी भी 50 रुपए सुधरकर 39,200 रुपए प्रति किलोग्राम हो गई। इससे पहले शुक्रवार को सोने की कीमतों में 650 रुपए और चांदी में 600 रुपए की गिरावट दर्ज की गई थी।
कारोबारियों का कहना है कि घरेलू आभूषण विनिर्माताओं और खुदरा विक्रेताओं की छिटपुट लिवाली से सोने में सुधार देखा गया।
राष्ट्रीय राजधानी में, 99.9 प्रतिशत और 99.5 प्रतिशत शुद्धता वाला सोना 50-50 रुपए सुधरकर क्रमश: 31,350 रुपए और 31,200 रुपए प्रति दस ग्राम हो गया। इससे पहले के कार्यदिवस में सोना 650 रुपए गिरा था। हालांकि, आठ ग्राम गिन्नी 24,800 रुपए प्रति इकाई पर टिकी रही।
सोने की तरह ही चांदी में भी सुधार देखा गया। चांदी हाजिर 50 रुपए सुधरकर 39,200 रुपए प्रति किलोग्राम हो गई, जबकि साप्ताहिक डिलीवरी का भाव 38,320 रुपए प्रति किलोग्राम पर स्थिर बना रहा। छिटपुट सौदों के बीच चांदी सिक्का लिवाल और बिकवाल भी क्रमश: 74,000 रुपए और 75,000 रुपए प्रति सैकड़ा पर स्थिर रहा।
Previous Storyये हैं बेहतरीन बजट फोन, इनकी कीमत है 10 हजार रुपए के भीतर Next Storyअक्षय कुमार ने खरीदी जीप की दमदार एसयूवी कम्‍पास, ये हैं इस कार की खूबियां